Leo Folschette

De Leo Folschette, gebuer den 18. Dezember 1958 zu Gréiwemaacher, a gestuerwen den 30. Dezember 2025 zu LëtzebuergMarc Thill: "Schauspieler und TV-Produzent Leo Folschette gestorben." wort.lu, 30.12.2025."Doud vum Leo Folschette am Alter vu 67 Joer." rtl.lu, 30./31.12.2025.Doudesannonce (mat Gebuertsinfo) am Luxemburger Wort vum 6. Januar 2026, war e lëtzebuergesche Schauspiller an Televisiounsproduzent.

Hien huet ufanks als Vendeur geschafft. An den 1980er Joeren huet hien e puer Amateur-Kuerzfilmer gedréint. A Saache Programmproduktioun war hien Autodidakt, hien huet fir verschidde Lokaltelevisioune wéi Mamer TV an Televisioun Steesel  Programmer produzéiert. Déi goufen och op  .dok gewisen, e Sender, fir déi hien och aner Emissioune gemaach huet an 20 Joer laang am Comité war, zulescht als Direkter.Frédéric Braun: "Der stille Magnet." In: d'Lëtzebuerger Land 2026, Nr.2, S.16-17.

Dernieft war hie Schauspiller an huet a Filmer wéi Gutland, Little Duke oder dem Kuerzfilm Linda, Linda! matgespillt.

Hien ass mat 67 Joer no enger Kriibserkrankung gestuerwen.

De Kuerzfilm LeoLisa aus der Doku-Serie routwäissgro portraitéiert hie bei senger Aarbecht als Programmmécher.

 Filmographie 
 als Schauspiller 
 2017: Gutland - Regie: Govinda Van Maele - Haaptacteuren: Frederick Lau, Vicky Krieps - (als Arno Kleyer)
 2022: Kommunioun - Regie: Jacques Molitor - Haaptacteuren: Louise Manteau, Marja-Leena Junker - (als Affekot)
 2023: Little Duke - Regie: Andy Bausch - Haaptacteuren: André Jung, Luc Feit - (als Fons)
 2025: Linda, Linda! - Regie: Kiyan Agadjani - Haaptacteuren: Claire Johnston, Nicholas Gecks - (als Jean-Paul) - (Kuerzfilm)
 202  Haut ass den Dag -  Regie: Lisa Folschette - Haaptacteur: Philippe Thelen, Jacques Molitor (Kuerzfilm) 

Kategorie:Gebuer 1958
Kategorie:Gestuerwen 2025
Kategorie:Lëtzebuergesch Schauspiller
Kategorie:Lëtzebuergesch Televisiounsproduzenten